
JUDEȚUL TIMIS

PRIMĂRIA ORASULUI DETA

Nr. 5002/12.05.2025
REFERAT DE APROBARE
a proiectului de hotărâre aprobarea Manualului de proceduri interne pentru  U.A.T. ORAȘUL DETA.

Toate modificările din domeniul legislației în asistența socială, mențin obligația autorității publice locale de a obține statutul de furnizor de servicii sociale, prin Directia de Asistentă Socială.
Directia de asistență socială este structura specializată în administrarea și acordarea beneficiilor de asistență socială și a serviciilor sociale, înființată la nivel de compartiment funcțional în aparatul de specialitate al primarului cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială. (Legea asistenței sociale nr. 292/2011 actualizată (Art. 113).
Pentru a acorda servicii sociale pe teritoriul României, furnizorii de servicii sociale, indiferent de forma lor juridică, trebuie acreditați în condițiile legii.

Primăria Orasului Deta trebuie să se acrediteze ca și furnizor de servicii sociale ca și Primăria - Primăria Orasului Deta - Directia de Asistență Socială și pentru a putea accesa diferite proiecte cu finanțare nerambursabilă.
Conform Legii nr. 197/2012 

”Articolul 9 (1) Persoanele juridice prevăzute la art. 37 din Legea asistenței sociale nr. 292/2011, cu modificările și completările ulterioare, se acreditează ca furnizori de servicii sociale, dacă întrunesc următoarele condiții:

a) sunt înființate în condițiile legii;

b) au atribuții stabilite de lege pentru înființarea, acordarea și finanțarea serviciilor sociale definite la art. 27 din Legea nr. 292/2011, cu modificările și completările ulterioare;

c) durata de funcționare, conform actului de înființare, permite dezvoltarea serviciilor sociale pe care intenționează să le înființeze;

d) membrii structurilor de conducere și persoanele desemnate să se ocupe de administrarea serviciilor sociale nu figurează în cazierul judiciar și în Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor;

e) planul de dezvoltare a serviciilor sociale este întocmit cu respectarea principiilor calității în domeniul serviciilor sociale, prevăzute la art. 3 alin. (2), și în concordanță cu politica națională și sectorială în domeniul asistenței sociale;

f) au depus situația financiară anuală, până la nivelul anului premergător solicitării acreditării, dacă este cazul;

g) au realizat rapoarte anuale de activitate, dacă este cazul, iar acestea sunt disponibile pe pagina de internet a furnizorului de servicii sociale;

h) dispun de manual de proceduri interne, aprobat de organele de conducere.

(2) Manualul de proceduri, prevăzut la art. 9 alin. (1) lit. h), include cel puțin următoarele proceduri:

a) procedura de prevenire a corupției, fraudelor și spălării banilor;

b) procedura privind asigurarea managementului resurselor umane, de respectare a normativelor minime de personal și de selecție a acestuia;

c) proceduri financiar-contabile și de achiziție a bunurilor, lucrărilor și serviciilor;

d) procedura de evaluare și prevenire a riscurilor;

e) procedura de prevenire a abuzului și exploatării de orice fel;

f) proceduri privind respectarea principiului egalității de șanse dintre femei și bărbați și a principiului nediscriminării.

Astfel pentru a putea depune documentația necesară în vederea obținerii statutului de furnizor de servicii sociale, condiție pentru accesarea diferitelor apeluri de finanțare, propun aprobarea Manualului de proceduri interne prevăzut la art. 9 alin. (1) lit. h), din Legea nr. 197/2012 pentru Primăria Orasului Deta din care fac parte următoarele proceduri:

a) Procedura de prevenire a corupţiei, fraudelor şi spălării banilor 
b) Procedura privind asigurarea managementului resurselor umane, de respectare a normativelor minime de personal şi de selecţie a acestuia 
c) Procedura financiar - contabilă şi de achiziţie a bunurilor, lucrărilor şi serviciilor conform 
d) Procedura de evaluare şi prevenire a riscurilor
e) Procedura de prevenire a abuzului şi exploatării de orice fel 
f) Procedura privind respectarea principiului egalităţii de şanse dintre femei şi bărbaţi şi a principiului nediscriminării 
Față de cele expuse, propun spre aprobare proiectul de hotărâre privind aprobarea Manualului de proceduri interne pentru unitatea administrativ teritorială ORAȘUL DETA.

PRIMAR,

Ec. Petru ROMAN
